Hirdetmény

Ajka Város Önkormányzata Képviselő-testülete (kiíró) pályázat útján értékesíti az ajkai 2989/11 hrsz-ú, „kivett hőközpont” megnevezésű, 131 m2 térmértékű ingatlant.

Az ingatlan a Helyi Építési Szabályzat szerint „Ln-2” (nagyvárosias lakóterület) beépítésre szánt területfelhasználási egységbe tartozik. Az ingatlanon 1 db, nettó 77,97 m2 hasznos alapterületű, földszintes, lapostetős épület található.

**Pályázati feltételek:**

* az ingatlanra természetes személyek, illetve a nemzeti vagyonról szóló 2011. évi CXCVI. törvény 3. § (1) bekezdés 1. pontjában meghatározottak szerinti átlátható szervezetek pályázhatnak,
* az értékesítés feltétele, hogy Pályázó tervezett ingatlanhasznosítása összefüggésben álljon a Helyi Építési Szabályzat 5. § (2) bekezdésében meghatározott rendeltetéssel,
* az ingatlan értékesítési alapára 40.700.000,- Ft, melyet ÁFA fizetési kötelezettség nem terhel.

**A pályázati ajánlatnak tartalmaznia kell:**

* nyilatkozat arról, hogy pályázó a pályázati feltételeket elfogadja,
* gazdasági társaság esetén a pályázó 30 napnál nem régebbi cégkivonatát és törvényes képviselőjének aláírási címpéldányát vagy ügyvéd által ellenjegyzett aláírás-mintáját,
* a vételár megjelölését és a vételár megfizetésére vonatkozó konstrukciót,
* adásvételi szerződés tervezetet.

**Egyéb feltételek:**

* a kiíró a pályázatot a határidő lejártát követően, az első esedékes képviselő-testületi ülésén, de legkésőbb 30 naptári napon belül elbírálja,
* a nyertes pályázóval a kiíró a pályázat elbírálását követően adásvételi szerződést köt. Az ajánlattevőnek a szerződéskötési kötelezettséget írásban vállalnia kell,
* a kiíró a nyertes pályázó tulajdonjogának ingatlan-nyilvántartási bejegyezéséhez a teljes vételár megfizetését követően járul hozzá,
* az ingatlan a teljes vételár megfizetése esetén az adásvételi szerződésben rögzített időpontban vehető birtokba.

A pályázat nyílt, egyfordulós, de több pályázó esetén a kiíró fenntartja a licittárgyalás jogát.

A pályázati eljárás hivatalos nyelve a magyar. A pályázat, valamint a becsatolt mellékletek minden oldalát folyamatos sorszámozással és aláírással kell ellátni (az üres oldalak számozása és aláírása nem szükséges). A hiányosan benyújtott pályázat érvénytelen. A kiíró a pályázók részére a hiánypótlás lehetőségét nem biztosítja.

**A pályázónak vállalnia kell, hogy**

* az ingatlant a Helyi Építési Szabályzat övezeti besorolásának, a 5. § (2) bekezdésében meghatározott rendeltetésnek megfelelően hasznosítja.

A pályázatot 2024. március 28. napján 10.00 óráig beérkezően zárt borítékban **„az ajkai 2989/11 hrsz-ú ingatlan pályázat”** jeligével Ajka város Önkormányzata Schwartz Béla polgármester címére (8400 Ajka, Szabadság tér 12.) kérjük benyújtani. A borítékon a pályázóra, azonosítására utaló felirat nem szerepelhet.

A pályázattal kapcsolatban bővebb felvilágosítás az Ajkai Közös Önkormányzati Hivatal Építési és Városgazdálkodási Irodán kérhető, (8400 Ajka, Szabadság tér 12. tel.: 88/521-149.)

A pályázat akkor minősül határidőre benyújtottnak, ha a pályázat ezen időpontig a fent megjelölt címre megérkezik.

A pályázó az ajánlatához 40 napig kötve van. Az ajánlati kötöttség az ajánlatok benyújtására nyitva álló határidő lejártakor kezdődik.

A pályázatok bontásának időpontja, helyszíne: 2024. március 28. nap 11.00 óra, 8400 Ajka, Szabadság tér 12. VI. emeleti tárgyaló. A pályázatok bontásán a pályázók – külön értesítés nélkül – vehetnek részt.

**Érvénytelen az a pályázat, amely:**

* nem tartalmazza valamennyi felsorolt feltételt;
* amely határidőn túl érkezik.

**Egyéb tudnivalók:**

A nemzeti vagyonról szóló 2011. évi CXCVI. törvény 14. § (2) bekezdése alapján a helyi önkormányzat tulajdonában lévő ingatlan értékesítése esetén a Magyar Államot minden más jogosultat megelőző elővásárlási jog illeti meg. Amennyiben a Magyar Állam – az adásvételi szerződés ismeretében – elővásárlási jogával él, úgy az erről szóló értesítés kézhezvételétől számított 20 napon belül a nyertes pályázó által megfizetett vételárat a kiíró 8 napon belül kamatmentesen visszautalja.

A képviselő-testület a pályázat eredménytelenné nyilvánításának jogát fenntartja.

**A pályázattal kapcsolatban bővebb felvilágosítás az Ajkai Közös Önkormányzati Hivatal Építési és Városgazdálkodási Irodán kérhető, (8400 Ajka, Szabadság tér 12. tel.: 88/521-149.)**

Ajka Város Önkormányzata